GiliGold/VAD_KnessetCorpus huggingface dataset:
<ארבל אסטרחן: עכשיו יכול להיות תפקיד בממשלה גם לא של חבר כנסת, שר או סגן שר, אז יהיה כתוב בתואר התפקיד של חבר הכנסת "השר או סגן השר בכנסת או בממשלה".
<ארבל אסטרחן: שוב זו התאמה נדרשת.
: אני קופצת רגע לסעיף 12, המשך ההתאמות לחוק הנורבגי, תיכף נחזור לאחרים.
: סעיף 118 עניינו נוכחות בישיבות ועדות.
: היום כתוב שכל חבר כנסת רשאי להיות נוכח בכל ישיבה של ועדה, גם אם הוא לא חבר בה, למעט ישיבה שהפרוטוקול שלה חסוי, פה גם שר וסגן שר יכולים להיות נוכחים בכל ישיבת ועדה, למעט ישיבה שהפרוטוקול שלה חסוי, דינם יהיה כדין חברי הכנסת לעניין נוכחות בוועדות.
: הסעיף הבא 121, זה הסעיף של ההתנהגות בוועדה, גם אותו נחיל על שרים וסגני שרים.
: גם שם כתוב שחבר הכנסת יעשה כך וכך.
: אלה ההתאמות לחוק הנורבגי, כשהוספנו שרים וסגני שרים.
דוד ביטן: יש לך הערה?
מרב מיכאלי: מקובל עלי.
דוד ביטן: זה מחודד?
דוד ביטן: עכשיו נעבור לסעיפים שלא קשורים לחוק הנורבגי.
דוד ביטן: יש תיקונים עוד מהקדנציה הקודמת שהושמו בצד, אנחנו רוצים גם אותם להעביר.
<ארבל אסטרחן: נכון, אלה דברים טכניים בעיקרם.
דוד ביטן: אני לא יודע למה לא העבירו אותם בקדנציה הקודמת.
ירדנה מלר-הורוביץ: > לא הספיקו.
<ארבל אסטרחן: סעיף 82 מדבר על הקריאה הראשונה.
<ארבל אסטרחן: בכנסת הקודמת נעשה תיקון בסעיף של הקריאה הטרומית, כאשר מדובר על חוק שעולה לקריאה טרומית ויש חוק שמוצמד אליו.
<ארבל אסטרחן: שם נקבעה הבהרה שההצבעה תהיה על ההצעה שעל סדר-היום ועל ההצבעה המוצמדת בהצבעה נפרדת שתתקיים מייד.
<ארבל אסטרחן: זה תמיד היה כך וזה נעשה בזמנו כהבהרה לסעיף הקריאה הטרומית, רק שבטעות שכחנו לקבוע אותו דבר בקריאה הראשונה, שגם שם, אם יש ההצעה מוצמדת, יצביעו עליה אחרי בהצבעה שתתקיים מייד.
<ארבל אסטרחן: מוצע להוסיף את המילים "שתתקיים מיד", כפי שהן מופיעות בסעיף 77 בקריאה הטרומית יופיעו בסעיף לקריאה הראשונה.
<ארבל אסטרחן: זה סעיף 8.
<ארבל אסטרחן: סעיף 9.
<ארבל אסטרחן: זה תיקון קטן ודי נדיר בכנסת.
<ארבל אסטרחן: הוא בא בעקבות מה שקרה בחוק רשות השידור כאשר החזירו את החוק מהמליאה אחרי שהחלה הקריאה השנייה ולפני שהתחילו ההצבעות.
<ארבל אסטרחן: היום יש סעיף בתקנון שאומר – יש מצב שחוק מונח לקריאה השנייה, מתחילה הקריאה השנייה, ואז הכנסת מצביעה להחזיר אותו.
<ארבל אסטרחן: באותו מקרה זה היה בהסכמה, רצו לתקן שם איזה סעיף, אבל נשאלה שאלה האם יושב-ראש הוועדה, היתה אז קארין אלהרר, יכול לשוב ולנמק את הצעת החוק אחרי שהיא מונחת מחדש.
<ארבל אסטרחן: היום כתוב בתקנון שאם הוחזר לוועדה עניין מסוים אחרי שהחלה הצבעה בקריאה השנייה, רשאי יושב-ראש הוועדה לנמק במסגרת זמן שלא תעלה על חמש דקות, שם זה הוחזר לפני שהתחילה ההצבעה.
<ארבל אסטרחן: היא נאמה ואז זה הוחזר והכניסו תיקונים.
<ארבל אסטרחן: אז אמרו: לא, היא לא יכולה לדבר, והיה סיפור שלם.
<ארבל אסטרחן: מה שמוצע להבהיר כאן – שוב, זה משהו די נדיר וזה גם הבהרה – שבכל מקרה כאשר חוק מוחזר לוועדה מהמליאה בקריאה השנייה וזה מונח מחדש, יושב-ראש הוועדה יוכל במשך חמש דקות לנמק את החוק.
דוד ביטן: שינמק מה שהוא רוצה.
<ארבל אסטרחן: צריך לאפשר את זה.
דוד ביטן: בדרך כלל כשמאשרים הסתייגות מחזירים, נכון?
דוד ביטן: מתי מחזירים?
<ארבל אסטרחן: זה מאוד נדיר.
<ארבל אסטרחן: אם כבר זה בדרך כלל קורה כשמאשרים הסתייגות.
<ארבל אסטרחן: שם מה שקרה שאחרי שהחוק הונח הגיעו להסכמות על איזה תיקון.
ירדנה מלר-הורוביץ: > לפעמים מחזירים את כל החוק לוועדה, שזה די נדיר, או חלק ממנו, עניין מסוים.
ירדנה מלר-הורוביץ: אם ייעשו תיקונים שיבוא יושב-ראש הוועדה ויספר מה היה.
דוד ביטן: כל-כך הרבה זמן אנחנו משקיעים במליאה, אז באמת חמש הדקות האלה יצילו את המצב.
<ארבל אסטרחן: לפעמים אנחנו מוצאים משהו לא ברור ורושמים לעצמנו.
<ארבל אסטרחן: סעיף 96 זה פשוט הפניה שגויה.
<ארבל אסטרחן: בסעיף 96(א) כתוב "הפניה לסעיף קטן (ה) או (ו)", כשסעיף קטן (ו) לא רלוונטי.
<ארבל אסטרחן: זה ממש טעות טכנית.
<ארבל אסטרחן: סעיף 97 מדבר על רציפות, וההוראות בתקנון משלימות את ההוראות בחוק הרציפות, שהוא החוק היחיד שמסדיר בחקיקה ראשית ענייני חקיקה.
<ארבל אסטרחן: חוק הרציפות, בגלל שהוא נחקק בעבר ולפני שהתקנון יצר את ההבחנה בין יוזם ומצטרף הוא לא מבחין ביניהם.
<ארבל אסטרחן: הוא מדבר על כל מי שהציע הצעת חוק שיכול לבקש רציפות עליה בכנסת הבאה.
<ארבל אסטרחן: בכל פעם אנחנו נשאלים האם גם מי שהיה מצטרף, לפי האופציה שהתקנון מאפשר, יכול לבקש להחיל רציפות, והתשובה היא תמיד כן, כי כל עוד לא יתוקן החוק וגם ייצור הפרדה בין יוזם ומצטרף, כל מי שהגיש הצעת חוק והציע יכול לבקש רציפות.
<ארבל אסטרחן: מה שמוצע פה זה להבהיר את התשובה שאנחנו בכל פעם נותנים, כך שיהיה כתוב בתקנון שחבר הכנסת שאינו שר או סגן שר רשאי לתת את הסכמתו להחיל דין רציפות על הצעת חוק שהציע בכנסת היוצאת, ולהוסיף את המילים "בין כיוזם ובין כמצטרף".
<ארבל אסטרחן: לא מכהנים בכנסת הנכנסת מי שהיו יוזמים של הצעת חוק, יראו את כל המצטרפים כיוזמים.
<ארבל אסטרחן: זו התאמה של התקנון לחוק הרציפות, שעד שלא יתוקן, כל יוזם הופך למצטרף, כי הרציפות מאפשרת את זה.
<ארבל אסטרחן: זה אומר שבכנסת החדשה, בכנסת הנכנסת, מי שהיה יוזם, היה מצטרף, יוכל לקדם את ההצעה וכו'.
ירדנה מלר-הורוביץ: > בהיעדר יוזמים הולכים למצטרפים.
דוד ביטן: יש הבדל בין יוזם למצטרף, זה לא אותו דבר.
<ארבל אסטרחן: לפי התקנון, אבל לא לפי חוק הרציפות, זאת הבעיה.
ירדנה מלר-הורוביץ: > ברציפות יהיה מעמד שווה ליוזם ולמצטרף.
ירדנה מלר-הורוביץ: בהיעדר יוזמים, כמובן שמצטרפים - - -
דוד ביטן: בגלל החוק, לא בגלל התקנון.
<ארבל אסטרחן: בגלל החוק.
<ארבל אסטרחן: זו התאמה לחוק שאומרת שכאשר יש חוק שמוחל עליו דין רציפות, כל מי שחתמו עליו בכנסת הקודמת, בין אם כיוזמים ובין אם כמצטרפים, בכנסת החדשה יראו אותם כיוזמים, כי החוק לא יוצר את ההבחנה ורצינו שהתקנון יהיה תואם לזה.
<ארבל אסטרחן: והסעיף האחרון, סעיף 126, הוא כולל הוראה די נדירה בשימוש בה.
<ארבל אסטרחן: הוא אומר כך היום: "מי שזומן להתייצב לפני ועדה או שהוזמן אליה, רשאי להופיע לפניה שלא בנוכחות אחרים שאינם חברי הכנסת או נציגי הממשלה, אם ביקש זאת מיושב-ראש הוועדה".
<ארבל אסטרחן: בכנסת הקודמת התעורר איזה ויכוח בוועדת החוקה האם "אם ביקש זאת מיושב-ראש הוועדה" זה נותן שיקול ליושב-ראש הוועדה או שזה נותן זכות לאותו מוזמן להגיד: לא, אני לא מוכן להופיע בוועדה אם נמצאים בה אנשים אחרים.
<ארבל אסטרחן: ומה שמוצע להבהיר שבהחלט יש שיקול דעת ליושב-ראש הוועדה וזה גם מצריך נסיבות מיוחדות, לא סתם מוציאים אנשים מדיון בוועדה כי אחד המוזמנים ביקש.
<ארבל אסטרחן: לכן הנוסח המוצע שומר על אותו רעיון, אבל הוא יגיד כך: "יושב-ראש ועדה רשאי להתיר למי שזומן להתייצב לפני ועדה או שהוזמן אליה" – הבחנה בין זומן להוזמן היא בין מי שחייב להגיע ובין שלא חייב – "להופיע שלא בנוכחות אחרים, שאינם חברי הכנסת, שרים, סגני שרים או נציגי הממשלה" – הכנסנו באותה הזדמנות את סגני השרים – "אם ביקש זאת לפני תחילת הישיבה והיושב-ראש נוכח כי יש הצדקה לכך, בנסיבות העניין".
<ארבל אסטרחן: זאת אומרת, יודעים את זה מראש, וזה שיקול דעת של היושב-ראש.
<ארבל אסטרחן: כל החוק הנורבגי הוא הוראת שעה לכנסת הנוכחית, ניסחנו כך שגם אם הוא יבוטל, לא תהיה חובה לתקן את התקנון, אז יהיה כתוב בכל מקום "שרים או סגני שרים", וזה בסדר.
ירדנה מלר-הורוביץ: > הסעיף הזה מאיפה נולד?
ירדנה מלר-הורוביץ: הוא בגלל חיסוי?
<ארבל אסטרחן: הוא סעיף ותיק מאוד.
דוד ביטן: יש אנשים שרוצים לדבר לבד.
דוד ביטן: לפי הנוסח הזה, אם הוא ביקש, היושב-ראש חייב לתת לו.
ירדנה מלר-הורוביץ: > מתי זה קרה?
<ארבל אסטרחן: זה באמת קצת מוזר.
דוד ביטן: זה צריך להיות פומבי.
ירדנה מלר-הורוביץ: > זה הקטע, פומביות הדיון.
<ארבל אסטרחן: זה לא הופך את הישיבה לסגורה, ממשיכים לצלם ולרשום פרוטוקול, פשוט הוא יכול להגיד: אני לא מוכן לידם, אני מבקש שהם יצאו ויישארו - - -
דוד ביטן: היו מקרים כאלה?
<ארבל אסטרחן: מעט מאוד.
דוד ביטן: זה גם לא הגיוני.
ירדנה מלר-הורוביץ: > לכן אני שואלת, הייתי מנהלת ועדה.
<ארבל אסטרחן: נכון, מעט מאוד-מאוד.
דוד ביטן: מרב, יש לך הערה פה?
דוד ביטן: רבותי, אני ממשיך את הישיבה הקודמת על הנושא של הגמלאות.
דוד ביטן: שכחנו לציין משהו.
<ארבל אסטרחן: בנוסח שהונח על שולחן הוועדה היה רשום שתחילתה של ההחלטה יהיה מהיום, רק שזה לא נאמר לפרוטוקול.
דוד ביטן: לפרוטוקול אנחנו אומרים שתוקף ההחלטה מהיום.
דוד ביטן: אני רוצה לדון בסעיף א', שדחיתי אותו לשעה 10:45, נתחיל בחוק הראשון, הצעת חוק להעמקת גביית המסים והגברת האכיפה (אמצעים לאכיפת תשלום מסים ולהרתעה מפני הלבנת הון) (תיקוני חקיקה), התשע"ה-2015.
דוד ביטן: אנחנו צריכים לקבוע איזו ועדה תדון בזה, במליאה הציעו - - -
<אתי בן יוסף: הלשכה המשפטית הציעה.
דוד ביטן: הלשכה המשפטית הציעה ועדת הכספים או ועדת החוקה.
דוד ביטן: מכיוון ששני ראשי הוועדות טוענים שהם אוחזים בחוק, נשמע את היועצת המשפטית ואחר-כך נשמע את שני יושבי-ראש הוועדות.
<ארבל אסטרחן: הצעת החוק הזאת כוללת שני נושאים גדולים ומורכבים, שהם נושאים נפרדים, נושא אחד זה הנושא של הלבנת הון, שזה נושא ששייך לוועדת החוקה, והנושא האחר זה הנושא של דיווח הבנקים לרשות המסים, שזה הנושא של ועדת הכספים.
<ארבל אסטרחן: נכון היה מלכתחילה להגיש את זה כשתי הצעות חוק נפרדות.
<ארבל אסטרחן: הנושא של הלבנת הון מצוי על שולחנה של ועדת החוקה מהכנסת הקודמת, הוא הוגש ועבר קריאה ראשונה, למעשה אפשר היה להחיל עליו דין רציפות ולהמשיך לדון בזה בוועדת החוקה.
דוד ביטן: מה שאת אומרת שזה כבר היה בדיון בוועדת החוקה.
צחי הנגבי: לפני 17 שנה הבאתי את החוק הזה כשר המשפטים, והוא נדון בוועדת החוקה.
<ארבל אסטרחן: בוודאי.
<ארבל אסטרחן: חוק הלבנת הון שייך לוועדת החוקה, אבל לא הנושא של הדיווח לרשות המסים.
<ארבל אסטרחן: ולכן לעמדתנו הדבר הנכון לעשות היה להעביר את החוק כעת – מאחר שהממשלה הגישה את שני הנושאים בהצעת חוק אחרת – לוועדת הכספים, ואני מבינה שיש הסכמה של יושב-ראש ועדת הכספים שהוועדה לא תדון בנושא של הלבנת ההון, שהוא שייך לוועדת החוקה, אלא - - -
איילת נחמיאס ורבין: אלא רק בהעמקת הגבייה.
<ארבל אסטרחן: והממשלה יכולה לבקש להחיל דין רציפות על נושא הלבנת ההון, ושהוא יידון בוועדת החוקה, שזה מקומו.
דוד ביטן: למה צריך דין רציפות?
דוד ביטן: אנחנו יכולים להעביר את זה לוועדת החוקה, וזהו.
<ארבל אסטרחן: אבל זה חוק אחד.
משה גפני: אדוני היושב-ראש, אני רוצה - - -
דוד ביטן: תיכף ניתן לך.
<ארבל אסטרחן: יש אפשרות שוועדת הכנסת תפצל אותו לשניים, זה לא דבר שעושים הרבה, אבל זה אפשרי, ותעביר חלק אחד לכאן וחלק אחד לכאן.
דוד ביטן: נשמע קודם את המשרד.
יואב קיש: אפשר גם לדון בזה בוועדת הכנסת?
צחי הנגבי: גפני, היה בדיוק צלצול, רק אמרתי שהחוק הזה בא לכנסת כשאני הייתי שר משפטים, הבאתי אותו בפני הכנסת ב-1997, הוא עסק בעיקר בהקשרים של הלבנת הון והלך לוועדת החוקה.
משה גפני: הוא עסק בהלבנת הון, ולכן הוא צריך להיות בוועדת החוקה.
דוד ביטן: על כמה סעיפים בחוק מדובר בנושא שאתה טוען - - -
משה גפני: אני יכול לדבר בבקשה לפני המשרד?
דוד ביטן: בחוק, נגיד, 100 סעיפים, כמה סעיפים - - -
משה גפני: לא 100 סעיפים, אבל - - -
דוד ביטן: אם זה משהו קטנצ'יק מהחוק - - -
משה גפני: אני יכול אדוני היושב-ראש?
ניסן סלומינסקי: מוישה, דבר אתה קודם.
משה גפני: אדוני היושב-ראש, מרגיזה אותי ההתנהלות הזאת.
אחמד טיבי: לא להרגיז את גפני, הוא עובר תקופה לא קלה.
דוד ביטן: ככל שיש לוועדה המון נושאים, הם רוצים יותר.
משה גפני: להיפך, הלוואי והיו מורידים לי.
משה גפני: אתה צריך לראות מה שקורה אצלי בוועדה?
דוד ביטן: זה מה שאני אוהב אצלך, שאתה מקבל, אבל אתה לא רוצה לקבל.
דוד ביטן: .. אתה מכיר את זה?
דוד ביטן: אתה עושה טובה שאתה מקבל.
משה גפני: יש לי גם אחריות.
משה גפני: אגב, דנים בכל מיני ועדות על דברים שאחרי זה יצטרכו לעשות תקנות בוועדות שהוקמו אד-הוק לקדנציה הנוכחית.
משה גפני: התקנות יידונו בוועדה ההיא, כשהיא כבר לא תהיה קיימת בכנסת הבאה, ולוקחים את זה מוועדות קיימות, אבל זה דיון בפני עצמו.
אלעזר שטרן: גפני, אני דווקא רוצה לדבר על הדברים שהוקמו לצורך הקואליציה הנוכחית.
משה גפני: אדוני היושב-ראש, החוק הזה, החוק של איסור הלבנת הון אושר בכנסת הקודמת, הועבר לוועדת החוקה - - -
<ארבל אסטרחן: הוא אושר בקריאה הראשונה.
משה גפני: הוא אושר בקריאה הראשונה, הוא עבר לוועדת החוקה, מקומו בוועדת החוקה, זה החוק שנמצא והיה צריך להעביר אותו לוועדת החוקה.
משה גפני: אפשר להעביר אותו ברציפות, כפי שאמרה היועצת המשפטית, אבל אפשר להעביר אותו שוב בקריאה הראשונה, זה בסדר.
משה גפני: מה שעשו במשרד האוצר, עם כל הכבוד, הם לא רצו שהחוק השני, שהוא מדבר על זה שלוקחים את חשבונות הבנק הפרטיים של הציבור בישראל ומעבירים את זה לרשות המסים – זה עיקרו של החוק הזה – הם לא רצו שזה יידון אצלי בוועדה.
משה גפני: אני איש ביקורתי, נולדתי כך.
משה גפני: לקחו את החוק הזה, הדביקו אותו להלבנת הון, שאין לזה שום קשר, שזה משהו אחר, והחוק הזה צריך להיות בוועדת הכספים, הדביקו את זה יחד ועכשיו הם יבואו לכאן ויגידו: הלבנת הון זה ועדת החוקה, כאילו שמישהו מאתנו מתווכח על זה.
משה גפני: הלבנת הון לא יידון בוועדת הכספים, אין מקומו שם.
משה גפני: הנושא של העברת נתונים לרשות המסים, זה ועדת הכספים, נקודה.
משה גפני: חיבור של שני הדברים האלה נעשה בכוונת זדון, כדי שזה לא יידון כמו שצריך.
משה גפני: אין כלים לוועדת החוקה לעשות את זה, זה רק בוועדת הכספים.
משה גפני: אני מבקש לפצל את החוק הזה, שהוועדה כאן תפצל, אדוני היושב-ראש, אני לא צריך את זה, יש לי מספיק עבודה, מעל ומעבר למה שצריך, אבל יש כוונות למשרד האוצר גם בהעברה אלי את הדברים הרעים, שאני אדון בזה וגם עכשיו לעשות את התרגיל הזה.
משה גפני: זה תרגיל.
דוד ביטן: אנחנו לא ניתן שהמדינה תהיה מדינת מסים.
דוד ביטן: לוקחים את חוק הלבנת הון ועושים ממנו יותר מאשר בארצות-הברית.
משה גפני: הלבנת הון שיידון בוועדת החוקה, אין ויכוח.
<דורון סמיש: אני אגיב.
דוד ביטן: אתה לא סומך על יושב-ראש ועדת החוקה בעניין הזה?
משה גפני: גם אם הייתי יושב-ראש ועדת החוקה לא הייתי מסכים, מכיוון שאין כלים לוועדת החוקה בעניין הזה של העברת נתונים לרשות המסים.
משה גפני: אנחנו עוסקים עם רשות המסים כל היום.
דוד ביטן: הבנו את המסר.
<דורון סמיש: החוק שהוגש הוא חוק בעל רציונל אחוד, שזה להעביר מידע לרשויות המס, על מנת לאפשר גביית מס אמת בצורה יעילה יותר.
<דורון סמיש: יש פה שני מנגנונים שונים להעברת מידע: האחד זה להעביר מידע בתוך הממשלה מרשויות אכיפה שונות, באמצעות חוק לאיסור הלבנת הון, והשני, להעביר מידע ישירות מהגופים הפיננסיים.
<דורון סמיש: הסוגיות שנידונו בחוק הזה הן זהות, הן סוגיות שנוגעות באיזון בין שמירה על הפרטיות של האזרח לבין היכולת של הממשלה לאכוף את החוק ולייצר מערכת מס שוויונית.
<דורון סמיש: ולכן מתוך ראייה מקצועית ולא מתוך שיקולים אחרים שלא בסמכותנו לשקול, אנחנו מאמינים שנכון שהחוק יידון באותו מקום מבחינת הסוגיות של האיזון בין הפרט לבין החברה לבין הממשלה.
מיקי רוזנטל: שאלה טכנית.
מיקי רוזנטל: כמה סעיפים עוסקים בהעברת נתונים, וכמה בהלבנה?
<דורון סמיש: בערך.
<דורון סמיש: יש שני סעיפים בחוק, חצי זה וחצי זה.
מיקי רוזנטל: אני מסתכל על החוק, חמישה עמודים זה העברת נתונים - - -
<דורון סמיש: שניים ושניים, משהו כזה.
מיקי רוזנטל: חמישה עמודים זה העברת נתונים ובקושי עמוד מתייחס להלבנת הון.
מיקי רוזנטל: אם חיברתם, ההיגיון שזה צריך להיות בוועדת הכספים.
מיקי רוזנטל: אם אתם אומרים שאין ברירה, כי זה חומר אחד, זה מידע אחד, ניחא.
מיקי רוזנטל: זה לא נכון, אבל נאמר שכן.
מיקי רוזנטל: אם החוק המז'ורי נוגע לוועדת הכספים, צריך להעביר את זה לוועדת הכספים.
<דורון סמיש: אני אענה - - -
משה גפני: לפני שבאתי לכנסת למדתי בכולל, כשבאתי לפה לוועדות, כשהיו אומרים לי הערה מקצועית או חוות-דעת מקצועית, הייתי נעמד דום, עד שהתחלתי ללמוד שמאחורי חוות-דעת מקצועית עומדים דברים אחרים.
משה גפני: "מקצועית", הוא אומר.
איתן כבל: עד שגפני גם היה מקצוען בעניין.
איילת נחמיאס ורבין: איתן, תלוי איזה מקצוע.
דוד ביטן: היום גפני נותן חוות-דעת מקצועיות בעניין.
<דורון סמיש: אם יורשה לי לענות, המסננת שמקבלת את ההחלטה מתי זה פוגע יותר מדי ומתי זה פוגע פחות מדי כבר קיימת בחוק איסור הלבנת הון, לכן את החלק הזה לא היה צריך לחוקק מחדש.
<דורון סמיש: לעומת זאת בחלק של העברת מידע מבנקים ישירות היה צריך לבנות את המנגנון הזה, המנגנונים דומים, ולכן היחס בעמודים קצת שונה.
דוד ביטן: די, די.
דוד ביטן: שמענו, שמענו.
דוד ביטן: נדחה את ההחלטה בעניין הזה.
דוד ביטן: נקיים התייעצויות.
איתן כבל: הקיצור, זה לא יהיה עניין מקצועי, זה יהיה עניין פוליטי.
דוד ביטן: אנחנו שוקלים את העניין של הפיצול, נדבר על זה.
דוד ביטן: אם לא , זה יעבור לוועדת החוקה.
דוד ביטן: יכול להיות שנפצל.
דוד ביטן: עכשיו לגבי הסעיף השני.
דוד ביטן: הצעת חוק נתוני אשראי.
דוד ביטן: מצד אחד, יש בקשה של משרד האוצר להעביר את זה לוועדת הרפורמות, מצד שני, יושב-ראש ועדת הכלכלה טוען שזה צריך לעבור אליו, ויש לנו חוות-דעת.
דוד ביטן: של מי חוות-הדעת?
איתן כבל: של היועצת המשפטית.
איתן כבל: אני מציע שאתי קודם כול תציג את הצד המשפטי, המקצועי, ואני אומר כמה דברים, למרות שאני מבין את העניין.
איתן כבל: אתי, בבקשה.
<אתי בנדלר: המכתב לא לפני, אבל הנושא של נתוני אשראי נדון בוועדת הכלכלה החל משנת 2000 ומשהו.
<אתי בנדלר: אינני זוכרת מאיזה שנה הוא חוק שירות נתוני אשראי – הוא נדון בהתחלה בוועדה משותפת של ועדת הכלכלה וועדת החוקה, בראשות ועדת הכלכלה – בכנסת החמש-עשרה זה כבר היה.
<אתי בנדלר: לחוק הזה היו שלושה תיקונים שנדונו בוועדה משותפת.
<אתי בנדלר: סדרה של תקנות, הרבה מאוד תקנות, נדונו רובן בוועדה המשותפת.
<אתי בנדלר: בתיקון החוק האחרון של חוק שירות נתוני אשראי הוחלט שם לשנות את הוועדה המוסמכת לפי החוק ולקבוע שזאת תהיה ועדת הכלכלה בלבד, ומאז גם התקנות נדונו בוועדת הכלכלה.
דוד ביטן: אני לא מדבר על תקנות.
דוד ביטן: תקנות תמיד יידונו בוועדת הכלכלה.
דוד ביטן: ועדת הרפורמות היא אד-הוק.
<אתי בנדלר: אדוני, אני מדברת על חוק שירות נתוני אשראי הקיים.
<אתי בנדלר: מוצע חוק נתוני אשראי שמרחיב את ההסדרים שנקבעו בחוק שירות נתוני אשראי ומבטל את חוק שירות נתוני אשראי, אבל שוב המטרה העיקרית של החוק הזה זה קידום התחרות במשק.
<אתי בנדלר: מדובר בחוק כלכלי במהותו, אין ספק שלולא הקמת ועדת אד-הוק בכנסת הנוכחית, אין מחלוקת שהיה עובר לוועדת הכלכלה, ולכן זו גם היתה ההמלצה של הלשכה המשפטית להעביר את הצעת החוק הזאת לוועדת הכלכלה.
דוד ביטן: בבקשה, כבוד היושב-ראש.
איתן כבל: תודה, אדוני היושב-ראש - - -
<אתי בנדלר: סליחה, אגב עוד משפט אחד.
<אתי בנדלר: גם הבנתי שהאוצר מבקש להעביר את זה לוועדה המיוחדת.
דוד ביטן: הטענה של האוצר היא שמכיוון שיש שורה של רפורמות, שזה חלק מהן - - -
איתן כבל: דוד, תחסוך מעצמך את זה.
דוד ביטן: זה מה שהאוצר אמר.
<אתי בנדלר: הרי לא הוקמה ועדת רפורמות.
דוד ביטן: מי זה הנציג של האוצר פה?
<אתי בנדלר: שיסבירו.
<אתי בנדלר: אני לא שמעתי את הנימוקים.
איתן כבל: ברשותכם, בואו נעשה סדר.
דוד ביטן: בואו נשמע את איתן כבל, בסדר?
איתן כבל: תראה, אף אחד מאתנו לא נאיבי, אנחנו נמצאים במגרש פוליטי, אני לא מנסה להיות פה לא טהרן ולא צדקן, אבל אני חוזר ואומר את הדברים האלה כאן גם כשאני יודע מה תהיה התוצאה, ואני אומר את זה גם בהקשר של שר האוצר.
איתן כבל: ועדת הרפורמות כשהוקמה, בסדר, לגיטימי, שר האוצר ביקש להקים אותה, ביקש נושא-שניים שיהיו תחת - - -
<לאה ורון: אבל היא לא הוקמה.
איתן כבל: אני מדבר על העיקרון.
איתן כבל: אני לא רוצה לקחת את זה למקומות האחרים, אני רוצה לגעת בנקודה עצמה.
איתן כבל: לא יעזור בית דין.
איתן כבל: לכן אמרתי לך "תחסוך" – בחברות אני אומר – את העניין כאילו לתת לזה צידוק מקצועי.
איתן כבל: ההחלטה היא החלטה פוליטית, היא לא החלטה מקצועית.
איתן כבל: אם היה מצב, דוד, ואני אומר לכולנו, אדוני היושב-ראש, שבוועדת הכלכלה יש התנגדות - -
דוד ביטן: לא אמרנו את זה.
איתן כבל: - -ועניינים אחרים, אתה אומר "לגיטימי".
איתן כבל: שוב אני חוזר: על-פי דין, גברתי היועצת המשפטית של ועדת הכנסת, המקום של החוק הוא ועדת הכלכלה.
איתן כבל: בסופו של עניין, מכיוון שזה חוק מאוד כבד משקל גם חשוב שמי שממשיך ועוסק בו מלווה אותו.
איתן כבל: דוד, בבקשה.
איתן כבל: אתה עושה רביזיה.
איתן כבל: תעזוב עכשיו - - -
צחי הנגבי: דיברת עם שר האוצר?
איתן כבל: אני מבקש לתת לי את הסיכוי לדבר עם שר האוצר בעניין הזה.
דוד ביטן: תגיש רביזיה, נאפשר לך לדבר בינתיים.
צחי הנגבי: תגיש רביזיה ונמתין.
דוד ביטן: איתן, תגיש רביזיה.
דוד ביטן: אנחנו נקבל החלטה, תגיש רביזיה, אני אעכב את הדיון ברביזיה, תודיע לי.
<אתי בנדלר: אפשר לשמוע נימוקים להעברת ההצעה?
דוד ביטן: יש שורה של חוקים שקשורים לנושא של הבנקאות וכל הדברים האלה שהם רוצים שזה יידון בוועדה הזאת.
דוד ביטן: אם היא מתחילה באחד, שתסיים את כל השורה הזאת.
איילת נחמיאס ורבין: אין סיבה.
דוד ביטן: זו הסיבה.
איתן כבל: גברתי היועצת המשפטית, אדוני היושב-ראש - - -
דוד ביטן: שאלתם אותי, אז אני עונה.
איתן כבל: אדוני היושב-ראש, אני חוסך לך את זה.
דוד ביטן: לא רוצים שחוק אחד יידון בוועדה הזאת וחוק אחד בזאת וחוק אחד בזאת, רוצים שוועדה אחת - - -
<אתי בנדלר: אז אפשר לבטל על כל הוועדות ושוועדה אחת תדון בכל החוקים.
דוד ביטן: שאלת אותי, אז אני עונה.
דוד ביטן: גברתי מהאוצר, יש לך משהו להגיד פה?
איילת נחמיאס ורבין: אני באמת מבינה - - -
דוד ביטן: אבל הגענו לפשרה.
דוד ביטן: הגענו לפשרה ונקבל החלטה.
דוד ביטן: הוא יגיש רביזיה וילך לדבר עם שר האוצר.
דוד ביטן: מה לא בסדר פה?
איתן כבל: ההחלטה היא החלטה פוליטית.
איתן כבל: היא לא החלטה מקצועית, נקודה.
דוד ביטן: את רוצה לדבר בכל זאת?
דוד ביטן: נמתין עם הרביזיה שהוא ידבר עם שר האוצר.
דוד ביטן: אישית אין לי התנגדות שזה יהיה אצל איתן, אבל יש גם היגיון במה ששר האוצר אומר פה.
איתן כבל: אין שום היגיון, כיוון שכל נושא הבנקאות – באמת אני אומר לך, כחבר הוועדה שלי - - -
דוד ביטן: תישאר להגיש רביזיה.
דוד ביטן: מי יגיש רביזיה?
איילת נחמיאס ורבין: אני מגישה.
דוד ביטן: קודם כול, מי בעד שזה יעבור לוועדה המיוחדת בראשות אלי כהן?
דוד ביטן: גם נתקן את השם שלה באותה הזדמנות.
דוד ביטן: מי בעד ההצעה של היושב-ראש?
דוד ביטן: ההצעה להעביר את הצעת חוק נתוני אשראי, התשע"ו-2015, לוועדה המיוחדת לדיון בהצ"ח הרשות הממשלתית להתחדשות עירונית, נתקבלה.
דוד ביטן: מי מגיש רביזיה?
איילת נחמיאס ורבין: אני.
דוד ביטן: יש לנו רביזיה.
דוד ביטן: בינתיים שאיתן ידבר עם שר האוצר.
דוד ביטן: רבותי, אני מתנצל על האיחור, אבל ישבתי עם מנכ"ל הכנסת על תקציב הכנסת.
דוד ביטן: בואו נגמור סעיף אחד ונעבור לסעיף השני.
דוד ביטן: הוגשה רביזיה להחלטה שלנו לגבי הצעת חוק נתוני אשראי.
דוד ביטן: מגישת הרביזיה לא הגיעה.
דוד ביטן: אבל מירב גם הגשת את הרביזיה, לא?
מרב מיכאלי: כן, גם אני הגשתי.
דוד ביטן: אז תסבירי לנו למה לדעתך, כי אנחנו צריכים לקבל את הרביזיה.
מרב מיכאלי: הדברים נאמרו בסך-הכול.
מרב מיכאלי: נתוני אשראי מאז ומעולם נידונו בוועדת הכלכלה, היא הוועדה שיש לה כל הכלים המקצועיים לעשות את זה, ולכן זה הדבר הראוי לעשותו.
מרב מיכאלי: לפעמים היגיון ישר מדבר בעד עצמו.
דוד ביטן: מה אתה אומר, יושב ראש ועדת הכלכלה?
דוד ביטן: יש לך את הכלים המקצועיים?
איתן כבל: אני חושב שנאמרו דברים מפי הגבורה.
דוד ביטן: אני מציע לקבל את הרביזיה במקרה הזה.
דוד ביטן: בעד בקשת הרביזיה– פה אחד
דוד ביטן: הרביזיה התקבלה, זה עובר לוועדת הכלכלה.
<ארבל אסטרחן: עכשיו הנושא פתוח.
<ארבל אסטרחן: אתה צריך להצביע - - -
דוד ביטן: אה, אוקיי.
דוד ביטן: עוד פעם להצביע?
<ארבל אסטרחן: לכלכלה.
דוד ביטן: אבל אם אני מקבל את הרביזיה, אז באופן אוטומטי.
דוד ביטן: למרות שלדעתי אפשר בהצבעה אחת, אבל נעשה את זה בשתיים.
דוד ביטן: מי בעד להעביר את זה לוועדת הכלכלה?
דוד ביטן: למרות שהצבענו על זה, אבל נצביע עוד פעם.
דוד ביטן: בעד הבקשה – פה אחד
יואב קיש: זו פעם ראשונה מאז שאתה יושב-ראש ועדת הכנסת שהתקבלה רביזיה.
דוד ביטן: היו פעמים שאני הצבעתי נגד הרביזיה של עצמי.
יואב קיש: אבל היא לא התקבלה.
יואב קיש: זו פעם ראשונה שרביזיה מתקבלת.
דוד ביטן: עכשיו הגענו לסעיף השני.
דוד ביטן: אני עושה הפסקה של חמש דקות להתייעצויות על הסעיף השני.
דוד ביטן: הדיון נדחה ליום שני.
דוד ביטן: רבותי, אני רוצה לפתוח את הישיבה של ועדת הכנסת.
דוד ביטן: ראשית, אני רוצה להוריד את סעיף 4 מסדר-היום, הצעת חוק יסוד: הכנסת (תיקון - רציפות הכהונה של יושב-ראש הכנסת).
דוד ביטן: רצינו שבמצב שיושב-ראש כנסת מכהן שנבחר מחדש לכנסת, שהוא ימשיך לכהן עד לבחירת יושב-ראש חדש ולא צריך לתת לוותיק חברי הכנסת כהונה של שבועיים או של חודש.
דוד ביטן: אבל מכיוון שחברת הכנסת מיכאלי נוסעת היום לחו"ל, היא ביקשה כחברת ועדה להיות נוכחת - - -
יוסי יונה: נראה לנו שזה נגד פרץ.
דוד ביטן: הרי אתה יודע שכשיוש
דוד ביטן: ב-ראש חדש מגיע לחודש הוא יכול להחליף את כל הצוות לחודש.
דוד ביטן: אז מה הרעיון?
דוד ביטן: זה גם פוגם ברציפות השלטון, זה לא יעיל, זה לא הגיוני וגם פוגם ברציפות השלטונית.
דוד ביטן: הסכמתי לדחות כי זה לא נושא דחוף, זה יחול רק מהכנסת הבאה ואנחנו לא מודאגים בעניין הזה.
איילת נחמיאס ורבין: אנחנו מודים לך.
דוד ביטן: יש לנו מספר הצעות היום לדיון בתיקוני תקנון בחוק חסינות חברי הכנסת.
דוד ביטן: מכיוון שאנחנו צריכים לדון בתקציב הכנסת בשבוע הבא, יש גם נושא של מתן העדפה לתוצרת יהודה ושומרון לרכישות מתקציב הכנסת.
דוד ביטן: אני יודע שאנשים לא יכולים להתאפק, אני מבקש שבכל סעיף שהם רוצים להתייחס שיתייחסו לסעיף הספציפי, ולא ידברו, כשאני דן על תקנון, על העדפת מוצרים.
דוד ביטן: כשנגיע לסעיף, נדבר גם על זה.
דוד ביטן: זה בעיקר לחברי מרצ שהם מאוד-מאד - - -
איילת נחמיאס ורבין: מה זה קשור למרצ?
איילת נחמיאס ורבין: אני לא זוכרת שעשו העדפה לעוטף עזה כשהיה - - -
דוד ביטן: אל תעשי את הטעות של אלעזר שטרן שאמר את זה ברדיו.
דוד ביטן: הוא היה צריך לקרוא את התקנות לפני שרץ לרדיו.
דוד ביטן: יש העדפה של מוצרים מעוטף עזה ומשדרות - -
מיכל רוזין: חוקק בוועדת חוקה - - -
דוד ביטן: - - בחוק עצמו, בתקנות עצמן, בכל הארץ ולא רק בתקציב הכנסת, אז לאט-לאט, כן?
דוד ביטן: לפני שנעבור, אני מבין שיש לך הצעה לסדר, אחמד טיבי?
דוד ביטן: רגע, נתתי לאחמד טיבי.
אחמד טיבי: אחמד זה אני.
דוד ביטן: קודם כל, הוא יותר בכיר ממך במפלגה.
דוד ביטן: באיזה מקום היית?
דוד ביטן: ארבע?
אחמד טיבי: המיקום שלי לא קובע, הסטטוס קובע.
אחמד טיבי: אדוני היושב-ראש, האמת היא שהאווירה קשה.
אחמד טיבי: אני מודע לעובדה שהאווירה קשה וירושלים היא מקום לא קל.
אחמד טיבי: אבל שוועדת הכנסת תיפגע ב"תסמונת ירושלים" ותתחיל להציע הצעות כאלה זה בעייתי.
אחמד טיבי: מה זאת אומרת בעייתי?
אחמד טיבי: גם הנושא הזה של מתן העדפה לתוצרת של התנחלויות, שהוא בניגוד לחוק, בניגוד להיגיון הסביר – לא להיגיון הממשלה והקואליציה – וגם הצעה של קנס כספי על הפרה של כללי אתיקה באופן כללי, כללי אתיקה, לא הנושא השני של גרימת נזק לרכוש.
אחמד טיבי: אני חושב שלא ראוי שוועדת הכנסת תדון בשני הנשואים האלה, לא לכבודה של ועדת הכנסת, ולך – אתה יודע שאני מכבד אותך, חבר הכנסת ביטן, יושב-ראש הוועדה, למרות חילוקי הדעות – אני חושב שלא טוב שבתקופה שלך יירשם על שמך שהבאת דברים כאלה לדיון, למרות שזה עוזר במרכז הליכוד.
אחמד טיבי: יש דברים שלא עושים, גם קולגיאלית.
אחמד טיבי: הקנס הכספי על הפרה של כללי אתיקה יחול על קבוצה מסוימת, על התבטאויות, על דברים, וידוע מי רוב הקליינטים של ועדת האתיקה בכנסת הזאת.
אחמד טיבי: ולכן אני חושב שמישהו רוצה לנצל את האווירה המתלהמת כדי להתלהם יותר כאן בכנסת בוועדת האתיקה ובוועדת הכנסת.
אחמד טיבי: לכן אני מבקש לא לדון בשני הסעיפים האלה.
דוד ביטן: הצעה לסדר, כן?
דב חנין: כן, הצעה לסדר, אדוני היושב-ראש.
דוד ביטן: זו לא הצעה לסדר, מה שהצעת.
דוד ביטן: אתה מבקש ממני לא לדון.
מיכל רוזין: לא לדון זה הצעה לסדר.
דוד ביטן: אבל צריך לנמק למה לא לדון.
אחמד טיבי: אני אנמק - - -
דוד ביטן: אתה לא צריך, זה בסדר, הבנתי - - -
רחל עזריה: אני מבקשת להפסיק את ההתנכלויות לעיר ירושלים - - -
דוד ביטן: אם אחמד טיבי ירצה ממני עוד דקה או שתיים הוא יקבל.
מיכל רוזין: "סינדרום ירושלים" - - -